Listerio kalnas
Listerio kalnas (angl. Mount Lister) – kalnas, stūksantis Antarktidoje, Viktorijos žemėje, aukščiausias Karališkosios Draugijos kalnagūbryje. Aukštis siekia 4025 m. Listerio kalną atrado Britų nacionalinė Antarktidos ekspedicija (1901–1904 m.); kalnas pavadintas lordo Joseph Lister, Londono karališkosios draugijos prezidento, šias pareigas ėjusio 1895–1900 m., garbei.